อภิญญา ทาจิตต์ หญิงไทยผู้รับรางวัล TIP Heroes ผู้อุทิศตนเพื่อต่อสู้กับปัญหาการค้ามนุษย์
ในแต่ละปี กระทรวงการต่างประเทศสหรัฐจะให้เกียรติแก่บุคคลต่างๆ ทั่วโลกที่อุทิศชีวิตในการต่อสู้กับการค้ามนุษย์ บุคคลเหล่านี้รวมถึงผู้ทำงานใน NGO สมาชิกสภา เจ้าหน้าที่รัฐ ผู้รอดชีวิตจากการถูกค้ามนุษย์ รวมไปถึงพลเมืองดี ซึ่งพวกเขาจะได้รับการยอมรับจากความพยายามอันไม่เหน็ดเหนื่อย แม้ทำงานในสภาพแวดล้อมอันท้าทาย ที่ซึ่งการค้ามนุษย์มีอยู่ทั่วไปและต้องเผชิญหน้ากับการต่อต้าน รวมถึงภัยคุกคามถึงชีวิต เพื่อปกป้องเหยื่อ หาทางเอาผิดผู้กระทำผิด และพยายามลดทอนปัจจัยต่างๆ ที่ทำให้เหยื่อตกเป็นเป้าการค้ามนุษย์ในปีนี้ TIP report 2022 ได้ยกย่อง 6 บุคคลจากทั่วโลกเป็น TIP Heroes ซึ่ง 1 ในนั้น คือหญิงไทยที่ชื่อ อภิญญา ทาจิตต์คุณอภิญญา เป็นรองผู้อำนวยการ องค์กร Stella Maris ซึ่งเป็น NGO ในประเทศไทย ทำหน้าที่ช่วยเหลือคนงานในอุตสาหกรรมประมงในไทย คุณอภิญญา อุทิศตนในการต่อสู้กับการค้ามนุษย์ประเทศไทยมานานกว่า 7 ปี เธอทำงานอย่างไม่เหน็ดเหนื่อยเพื่อช่วยเหลือคนงานที่ถูกเอาเปรียบและบังคับใช้แรงงาน เธอช่วยเหลือคนงานประมงมาแล้วหลายร้อยคนจากหลายประเทศ ทั้งประเทศไทย อินโดนีเซีย กัมพูชา เมียนมาและบังกลาเทศ รวมถึงมีบทบาทในการสร้างความตระหนักในเรื่องการค้าแรงงานเด็กคุณอภิญญาได้ช่วยเหลือทางการไทยในกระบวนการระบุตัวเหยื่อ ซึ่งมีความยากลำบาก เนื่องจากเรือประมงต่างๆ ต้องออกทะเลไปเป็นเวลาหลายเดือน ครั้งหนึ่งทางการไม่สามารถระบุตัวคนงานบนเรือบรรทุกสินค้าแช่แข็งว่าเป็นเหยื่อการค้ามนุษย์ได้ แต่ด้วยการเรียกร้องของคุณอภิญญา ให้ทำการตรวจสอบใหม่โดยเธอจะเข้าไปช่วยเหลือด้วย ทางการสามารถระบุตัวคนงานบนเรือว่าเป็นเหยื่อการค้ามนุษย์ได้ รวมถึงสามารถช่วยเหลือให้พวกเขากลับสู่สังคมและไม่กลับมาเป็นเหยื่อได้ด้วยด้วยความรู้ของคุณอภิญญา เธอได้ช่วยให้ทางการไทยเข้าใจชีวิตของชาวประมง และช่วยให้ทางการไทยพัฒนาศักยภาพในการตรวจสอบข้อบ่งชี้ต่างๆ ว่า เกิดการแสวงประโยชน์อย่างไม่ถูกต้องกับคนงานประมงบนท้องทะเล“ทุกคนเป็นฮีโร่หมด... ทุกคนทำงานหนักเพื่อช่วยเหลือเพื่อนมนุษย์ แจ๋มอาจโชคดีที่ตอนนี้เค้าให้ความสำคัญกับเรื่องทะเล และเราทำงานด้านทะเลจึงอาจทำให้อยู่ในประเด็น... แต่เอ็นจีโอทุกคนที่ทำงานหนักล้วนเป็นฮีโร่ได้หมด” อภิญญา ทาจิตต์ข้อมูลจาก: VOA Thai, TIP Report 2022